**Ministru kabineta noteikumu projekta “Grozījumi Ministru kabineta 2009. gada 30. novembra noteikumos Nr. 1375 “Noteikumi par rūpnieciskās zvejas limitiem un to izmantošanas kārtību piekrastes ūdeņos””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir papildu nosacījumu noteikšana pašpatēriņa zvejai, zvejas limitu izmaiņu noteikšana jūras piekrastes ūdeņos pašvaldībām 2021. gadam, kā arī administratīvi teritoriālo vienību terminoloģijas saskaņošana ar Administratīvo teritoriju un apdzīvoto vietu likumā lietoto.Izmaiņas saistībā ar administratīvi teritoriālo reformu stāsies spēkā 01.07.2021., savukārt pārējie projektā paredzētie grozījumi stāsies spēkā vispārējā kārtībā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zvejniecības likuma 11. panta 4.2 daļa.Administratīvo teritoriju un apdzīvoto vietu likums.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009. gada 30. novembra noteikumu Nr. 1375 “Noteikumi par rūpnieciskās zvejas limitiem un to izmantošanas kārtību piekrastes ūdeņos” (turpmāk – noteikumi Nr. 1375) 11. punktu pašvaldības reizi gadā līdz 1. jūlijam valsts zinātniskajā institūtā “Pārtikas drošības, dzīvnieku veselības un vides zinātniskais institūts “BIOR”” (turpmāk – institūts “BIOR”) var iesniegt priekšlikumus par piekrastes ūdeņos noteikto zvejas limitu izmaiņām. Institūts “BIOR” mēneša laikā izvērtē iesniegtos priekšlikumus un iesniedz Zemkopības ministrijā (turpmāk – ZM) zinātniski pamatotu rekomendāciju (turpmāk – rekomendācija) par pašvaldību priekšlikumiem zvejas limitu izmaiņām. ZM, ievērojot iepriekšminēto noteikumu 12. punkta prasības, apkopo institūta “BIOR” izvērtētos un atbalstītos priekšlikumus par zvejas limitu izmaiņām un iesniedz Ministru kabinetā noteikumu projektu.Saskaņā ar noteikumu Nr. 1375 11. punktu Liepājas pilsētas pašvaldības administrācija, Nīcas novada dome, Mērsraga novada pašvaldība un Salacgrīvas novada dome institūtā “BIOR” iesniedza priekšlikumus par piekrastes ūdeņos noteikto zvejas limitu izmaiņām. Institūts “BIOR” tos izvērtēja un iesniedza ZM 02.09.2020. un 28.10.2020. rekomendācijas (pieejamas ZM). 02.09.2020. rekomendācijā ir sniegta arī informācija un skaidrojums par pašvaldību priekšlikumiem, kas netika atbalstīti. Institūta “BIOR” rekomendācijās daļēji atbalstītie Salacgrīvas novada domes un Mērsraga novada pašvaldības priekšlikumi par zvejas limitu izmaiņām ir iekļauti sagatavotajā noteikumu projektā. Salacgrīvas novada dome izteica priekšlikumu palielināt tai piešķirto apaļo jūrasgrunduļu murdu limitu par 32 murdiem, vienlaikus piedāvājot samazināt pašvaldībai iedalīto zvejas rīku skaita limitu par 10 lucīšu murdiem vai 10 zivju murdiem.Institūts “BIOR” rekomendācijā norāda, ka apaļā jūrasgrunduļa nozveja Salacgrīvas novadā 2020. gada pirmajos sešos mēnešos salīdzinājumā ar 2019. gadu ir gandrīz trīskāršojusies. Pēdējos trīs gados Salacgrīvas novadā vairāk nekā 96 % apaļā jūrasgrunduļa nozvejas tiek īstenota ar pasīviem zvejas rīkiem – lucīšu murdiem, zivju murdiem un apaļo jūrasgrunduļu murdiem. Apaļais jūrasgrundulis Salacgrīvas novadā pēdējos trīs gados ir bijusi dominējošā suga arī lucīšu murdu (vidēji 92,9 % no nozvejas) un zivju murdu (vidēji 53,2 % no nozvejas) lomos. Tā kā Salacgrīvas novadā ir iespējama selektīva apaļo jūrasgrunduļu zveja ar lucīšu murdu, institūts “BIOR” ierosina Salacgrīvas novadam samazināt zivju murdu skaitu, tos aizvietojot ar apaļo jūrasgrunduļu murdiem. Institūts “BIOR” novērtē, ka attiecība citu zivju sugu piezvejā starp zivju murdu un apaļo jūrasgrunduļu murdu ir 1 : 4 un tā nepalielinās zvejas izraisīto tradicionālo piekrastes zivju sugu mirstību. Pamatojoties uz iepriekšminēto informāciju un ievērojot piesardzības principu, institūts “BIOR” ierosina apaļo jūrasgrunduļu murdu skaitu Salacgrīvas novadā pielīdzināt Rojas novadam (kopā 10 rīku) un divus zivju murdus aizvietot ar astoņiem apaļo jūrasgrunduļu murdiem.Mērsraga novada pašvaldība izteica priekšlikumu samainīt divu reņģu stāvvadu zvejas limitu pret atbilstošu skaitu reņģu tīklu un sīkzivju murdu limitu.Institūts “BIOR” rekomendācijā norāda, ka sīkzivju murdu nozvejā ir iespējams liels nārsta vecumu un rūpniecisko zvejas izmēru nesasniegušo zivju skaits, kā arī zuša piezveja, tādēļ institūts “BIOR” neatbalsta reņģu stāvvadu aizvietošanu ar sīkzivju murdiem, bet atbalsta reņģu stāvvadu aizvietošanu ar reņģu tīkliem. Rīgas jūras līča rietumu piekrastē maksimālā nozveja uz vienu reņģu stāvvadu ir bijusi 16 reižu lielāka nekā maksimālā nozveja uz vienu reņģu tīklu. Pamatojoties uz šo aprēķinu, institūts “BIOR” novērtē, ka attiecība starp reņģu stāvvadu un reņģu tīklu ir 1 : 16, un ierosina divus reņģu stāvvadus aizvietot ar 32 reņģu tīkliem.Pašvaldība ir tiesīga daļu no tai esošām zvejas tiesībām iznomāt pašpatēriņa zvejai fiziskajām personām, kuru deklarētā dzīvesvieta vai kurām piederošais nekustamais īpašums atrodas šīs pašvaldības administratīvajā teritorijā. MK noteikumu Nr. 1375 8. punktā ir noteikts, ka tad, ja, izmantojot Zvejniecības likumā noteikto komerciālajai zvejai dodamo priekšroku, komercdarbībai zvejniecībā licencēto zvejnieku iesniegtie zvejas limitu pieprasījumi sasniedz attiecīgās pašvaldības piekrastei noteikto kopējo zvejas limitu, kas vairs neļauj iedalīt zvejas limitus pašpatēriņa zvejai, pašvaldībai ir tiesības šīm vajadzībām nodalīt atsevišķu zvejas rīku vai nozvejas apjoma limita daļu, kas nepārsniedz piecus procentus no attiecīgā zvejas rīku veida, vai ne mazāk kā vienu zvejas rīka limita vienību vai ne vairāk par pieciem procentiem no attiecīgās zivju sugas nozvejas apjoma kopējā limita. Vienlaikus ir pašvaldības, kurās komercdarbībai zvejniecībā licencēto zvejnieku iesniegtie zvejas limitu pieprasījumi nesasniedz attiecīgās pašvaldības piekrastei noteikto kopējo zvejas limitu un pašpatēriņa zvejai ir iespējams nodalīt vairāk nekā 5 % no kopējā zvejas limita.ZM saņēma biedrības “Latvijas Zvejnieku federācija” (turpmāk – LZF) rosinājumu noteikt papildu ierobežojumus pašpatēriņa zvejai jūras piekrastes ūdeņos, jo ir novērojamas situācijas, kad personas no vienas mājsaimiecības iegūst pašpatēriņa zvejas limitus un, tos apvienojot, nodarbojas ar lielāka apmēra zveju un nozvejoto zivju tirdzniecību. Grozījumi normatīvajā regulējumā ir nepieciešami, lai veicinātu komerczvejas attīstību un mazinātu risku tirgū nelikumīgi nonākt pašpatēriņa zvejā iegūtajām zivīm.01.10.2019. ZM tika rīkota sanāksme ar piejūras pašvaldību pārstāvju piedalīšanos, un tajā tika apspriests LZF ierosinājums. Sanāksmes dalībnieki piekrita LZF priekšlikumam par nepieciešamību papildus ierobežot pašpatēriņa zveju jūras piekrastes ūdeņos. Tā kā atbilstoši Ministru kabineta 2009. gada 11. augusta noteikumiem Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – MK noteikumi Nr. 918) jūras piekrastes zveja tiek limitēta, nosakot zvejas rīku skaita limitu, nevis nozvejas limitu apmēru, zivju resursu saglabāšanas un aizsardzības nolūkā, kā arī lai nepieļautu iespēju, apvienojot pašpatēriņa zvejai iedalīto zvejas rīku skaita limitu mājsaimniecībā, nozvejotās zivis piedāvāt tirgū, var tikt noteikts kopējais mājsaimniecībai iedalāmais zvejas rīku skaits. Sanāksmes laikā tika panākta vienošanās par šādiem grozījumiem normatīvajā regulējumā:1) nepieciešams paredzēt tiesības pašvaldībām ar saistošajiem noteikumiem noteikt kritērijus piekrastes zvejas limitēšanai vienā mājsaimniecībā. Par mājsaimniecību tiek uzskatīts viens vai vairāki cilvēki, kas dzīvo vienā mājoklī un kopīgi sedz izdevumus;2) paredzēt, ka pašpatēriņa zvejā vienu zvejas kuģi (laivu) var izmantot ne vairāk kā trīs pašpatēriņa zvejnieki. Šis nosacījums darbojas visos jūras piekrastes ūdeņos.3) ja pašpatēriņa zvejai nodalītais zvejas limits pārsniez 5 % no pašvaldībai pieejamām zvejas iespējām, limita daļa, kas pārsniedz 5 %, ir pieejama tikai izsoles kārtībā. Rūpnieciskās zvejas tiesību izsoles rīkošanas kārtība ir noteikta MK noteikumos Nr. 918.Minētie normatīvā regulējuma grozījumi noteiks pašvaldībām pienākumu uzraudzīt, lai pašpatēriņa zvejai pieteikto zvejas kuģi (laivu) pašpatēriņa zvejai neizmanto vairāk kā trīs pašpatēriņa zvejnieki konkrētajā pašvaldībā. Zvejas kuģi (laivu), ko izmanto trīs pašpatēriņa zvejnieki, nav aizliegts izmantot arī komerczvejā.Ievērojot austrumu Baltijas mencu krājuma kritisko stāvokli, patlaban ar tieši piemērojamiem Eiropas Savienības zvejniecību regulējošiem tiesību aktiem ir noteikts austrumu Baltijas mencu specializētās zvejas aizliegums. Pašlaik nav iespējams prognozēt, kad specializētā austrumu Baltijas mencu zveja Baltijas jūrā tiks atjaunota, tādēļ nepieciešams izdarīt grozījumu noteikumos Nr.1375, nosakot, ka mencu nozvejas apjoma limitu komerciālajai zvejai Baltijas jūras piekrastei sadala procentuāli pa pašvaldībām tikai tad, ja mencu specializētā zveja piekrastes ūdeņos ir atļauta.Īstenojot administratīvi teritoriālo reformu, Saeima 2020. gada 10. jūnijā pieņēma Administratīvo teritoriju un apdzīvoto vietu likumu, kas stājās spēkā 2020. gada 23. jūnijā (LV, 2020, 119. nr.). Atbilstoši likumā noteiktajam jaunajam administratīvo teritoriju un novadu teritoriālajam iedalījumam nepieciešams izdarīt grozījumus arī noteikumos Nr.1375, saskaņojot šajos noteikumos lietoto teritoriālo vienību terminoloģiju ar likumā noteikto. |
| 3. | Projekta izstrādē iesaistītās institūcijas un publiskas personas kapitālsabiedrības | Institūts “BIOR”, ZM, pašvaldības |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs pašvaldības, kas iedala rūpnieciskās zvejas limitus zvejniekiem un izsniedz zvejas atļaujas, Valsts vides dienestu, kas kontrolē zvejas darbības, kā arī zvejniekus, kas zvejo Salacgrīvas novada un Mērsraga novada pašvaldību administratīvās teritorijas jūras piekrastes ūdeņos un pašpatēriņa zvejniekus. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums būtiski neietekmēs tautsaimniecības vai uzņēmējdarbības makroekonomiskos rādītājus. Administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības.Tā kā pašpatēriņa zvejnieki saskaņā ar Zvejniecības likumu nedrīkst nodarboties ar komercdarbību, tie negūst ienākumus no zvejas, tāpēc tiem nerodas arī zaudējumi.Noteikumu projekts finansiāli nenozīmīgi ietekmēs piekrastes komerczvejniekus. Palielinoties apaļā jūrasgrunduļa zvejas iespējām, iespējams, palielināsies arī zvejnieku ienākumi no šo zivju pārdošanas. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 850 000 | 0 | 850 000 | -228 | 850 000 | -228 | -228 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255 000 | 0 | 255 000 | -68 | 255 000 | -68 | -68 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 595 000 | 0 | 595 000 | -160 | 595 000 | -160 | -160 |
| 2. Budžeta izdevumi | 850 000 | 0 | 850 000 | 0 | 850 000 | 0 | 0 |
| 2.1. valsts pamatbudžets | 255 000 | 0 | 255 000 | 0 | 255 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 595 000 | 0 | 595 000 | 0 | 595 000 | 0 | 0 |
| 3. Finansiālā ietekme | 0 | 0 | 0 | -228 | 0 | -228 | -228 |
| 3.1. valsts pamatbudžets | 0 | 0 | 0 | -68 | 0 | -68 | -68 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -160 | 0 | -160 | -160 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -228 | X | -228 | -228 |
| 5.1. valsts pamatbudžets | 0 | -68 | -68 | -68 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -160 | -160 | -160 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ministru kabineta 2009. gada 11. augusta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – MK noteikumi Nr. 918) 2.1 pielikumā ir noteikta pamatmaksa par rūpnieciskās zvejas tiesību nomu un zvejas tiesību izmantošanu.Ievērojot MK noteikumos Nr. 918 noteikto zvejas rīku limitu pamatmaksu, noteikumu projektā ietvertie grozījumi radīs nenozīmīgu finansiālu ietekmi uz valsts un pašvaldību budžeta ieņēmumiem no zvejas tiesību rūpnieciskās izmantošanas (zvejas limiti).Noteikumu projektā:1. paredzēts samazināt zivju murdu limitu par 2 gab. Valsts un pašvaldību budžetā kopumā samazināsies ienākumi par 170,74 EUR (2 x 85,37 EUR);
2. paredzēts palielināt kopējo apaļo jūrasgrunduļu murdu limitu par 8 gab., bet nomas maksa par šo rīku limitu netiek piemērota;
3. paredzēts samazināt reņģu stāvvadu limitu par 2 gab. Valsts un pašvaldību budžetā kopumā samazināsies ienākumi par 284,58 EUR (2 x 142,29 EUR);
4. paredzēts palielināt kopējo reņģu tīklu limitu par 32 gab. Valsts un pašvaldību budžetā kopumā palielināsies ienākumi par 227,52 EUR (32 x 7,11 EUR).

Kopējā noteikumu projekta ietekme uz valsts un pašvaldību budžetu būs negatīvā izteiksmē, jo samazināsies kopējie ieņēmumi par 227,80 EUR.Saskaņā ar MK noteikumu Nr. 918 96. punktu pašvaldībai paliek 70 % ieņēmumu no zvejas tiesību nomas, bet 30 % tiek ieskaitīti valsts budžetā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē tika ievietots Zemkopības ministrijas un Ministru kabineta tīmekļvietnē <https://www.zm.gov.lv/zemkopibas-ministrija/apspriesanas/-grozijumi-ministru-kabineta-2009-gada-30-novembra-noteikumos-nr-1375-?id=971> no 30.10.2020. līdz 12.11.2020. |
| 2. | Sabiedrības līdzdalība projekta izstrādē | Noteikumu projekta izstrādes gaitā notikušas konsultācijas ar biedrību “Latvijas Zvejnieku federācija” (21.05.2019.) un pašvaldībām, kuru administratīvās teritorijas robežojas ar jūru (01.10.2019.). Noteikumu projekts sabiedrības līdzdalībai no 30.10.2020. līdz 12.11.2020. tika ievietots Zemkopības ministrijas tīmekļvietnē www.zm.gov.lv, kā arī Valsts kancelejas tīmekļvietnē www.mk.gov.lv.  |
| 3. | Sabiedrības līdzdalības rezultāti | Par sabiedrības līdzdalībai www.zm.gov.lv un www.mk.gov.lv ievietoto noteikumu projektu iebildumi vai priekšlikumi netika saņemti.Biedrības “Latvijas Zvejnieku federācija” priekšlikumi ņemti vērā. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Novadu un pilsētu pašvaldības, kuru administratīvās teritorijas robežojas ar jūras piekrastes ūdeņiem, kā arī Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās.Projekta izpilde neietekmēs institūcijām pieejamos cilvēkresursus. |
| 3. | Cita informācija |  |

 Zemkopības ministrs K. Gerhards

Rutkovska 67027108

Ilze.Rutkovska@zm.gov.lv